stanford-oval/wikipedia huggingface dataset:
סמפדוריה
היסטוריה > שנות ה-2000 ואילך

הקבוצה נשארה בסרייה ב', עד לעונת 2002/2003 אז עלתה הקבוצה חזרה לסרייה א', וסיימה במקום השמיני בעונה העוקבת. ב-2004/2005 סיימה הקבוצה במקום החמישי בליגה והעפילה לגביע אופ"א בפעם הראשונה לאחר כמעט עשור ללא מפעלים אירופיים, הקבוצה צלחה את שלב הבתים אבל לא העפילה מעבר לכך. ב-2006/2007 העפילה הקבוצה לגביע האינטרטוטו פעם נוספת מהמקום התשיעי, אך הודחה מוקדם לאחר מכן. ב-2007/2008 סיימה הקבוצה במקום השישי לאחר עונה שכללה עליות וירידות ורכישות רבות של הקבוצה בחלון העברות בינואר, ולבסוף העפילה לגביע אופ"א פעם נוספת, שם סיימה בשלב ה-32 האחרונות לאחר שהודחה מול ולנסיה. את עונת 2009/2010 סימנה סמפדוריה כהצלחה כבירה כשהצליחה להעפיל למוקדמות ליגת האלופות מהמקום הרביעי בליגה, אך הודחה כבר במוקדמות על ידי ורדר ברמן.
מנגד, הקבוצה הידרדרה במהלך העונה בליגה וירדה לסרייה ב' מהמקום ה-18, ועם 8 ניצחונות בלבד כל העונה, וזאת לאחר הפסד ביתי לפלרמו. עונה לאחר מכן ניצחה סמפדוריה בפלייאוף העלייה את ואריזה קלצ'יו ועלתה לסרייה א', תוך שהיא שוברת שיא - היא הקבוצה הראשונה מחוץ לשלושת הראשונות בליגה השנייה שמצליחה לעלות ליגה, והראשונה שסיימה במקום השישי והצליחה לעלות לסרייה א'. ב-2014/2015 הצליחה הקבוצה להעפיל לליגה האירופית אך הודחה בסיבוב השלישי על ידי וויבודינה. עונה לאחר מכן סיימה הקבוצה במקום ה-15, ו-3 עונות לאחר מכן סיימה במקום העשירי והתשיעי בליגה.
בתום עונת 2022/2023 ירדה הקבוצה לסרייה ב'.
סגל שחקנים

נכון ל-18 בינואר 2023
שחקנים מפורסמים

ספרד לואיס סוארס מירמונטס
הולנד רוד חוליט
הולנד קלרנס סידורף
איטליה אמילאנו בונאצולי
איטליה אנטוניו קסאנו
איטליה וינצ'נזו מונטלה
איטליה רוברטו מאנצ'יני
איטליה פרנצ'סקו פלאקי
איטליה מרקו בוריילו
איטליה אנריקו קייזה
איטליה סימונה אינזאגי
איטליה כריסטיאן מאג'ו
איטליה ג'אנלוקה פליוקה
איטליה אטילו לומברדו
איטליה ג'אנלוקה ויאלי
איטליה ג'אמפאולו פאציני
איטליה פאביו קווליארלה
ארגנטינה אריאל אורטגה
ארגנטינה חואן סבסטיאן ורון
ארגנטינה אמיליאנו ריגוני
גרמניה יורגן קלינסמן
גרמניה שקודראן מוסטפי
יוגוסלביה סיניסה מיכאילוביץ'
ארגנטינה  סרחיו רומרו
קמרון סמואל אטו
ארגנטינה מאורו איקרדי
תארים

אליפות איטליה
אליפות (1): 1990/1991
סגנות (1): 1921/1922
קופה איטליה:
זכייה (4): 1984/1985, 1987/1988, 1988/1989, 1993/1994
סגנות (3): 1985/1986, 1990/1991, 2008/2009
הסופר-קאפ האיטלקי
זכייה (1): 1991
סגנות (3): 1988, 1989, 1994
ליגת האלופות
סגנות (1): 1991/1992
גביע המחזיקות
זכייה (1): 1989/1990
סגנות (1): 1988/1989
הערות שוליים

↑  dNext, Prima squadra, U.C. Sampdoria (ב־)
| --- | --- |
בקרת זהויות :  GND: 1052594875  VIAF: 309596119   WorldCat (עם VIAF): 309596119 
מרצ'לו ליפי במדי סמפדוריה, 1972
ניקולה פוצי במדי סמפדוריה, 2010
סרוגים (אתר אינטרנט)

| --- | --- |

 סוג:  אתר חדשות
 תקופת הפעילות:  אדר ה'תש"ע (2010) – הווה
 בעלות:  סרוגים בע"מ
 שירותים עיקריים:  חדשות ותוכן לציבור הדתי
 https://www.srugim.co.il
 
סרוגים הוא אתר חדשות ותוכן המיועד לציבור הדתי לאומי.
היסטוריה

האתר הוקם על ידי איש התקשורת מרדכי לביא בשנת 2010, כחלק מקבוצת אתרי "כיכר השבת". בעוד "כיכר השבת" מיועד לגולשים החרדים, "סרוגים" מיועד לגולשים מהזרם הציוני דתי כשלשתי הקבוצות מערכת תוכן נפרדת אך הנהלה משותפת. בשנת 2016 התפצלה הקבוצה, וסרוגים הפך לחברה עצמאית בע"מ, עם מערכת ניהול עצמאית. החל משנת 2016 מנהלים את האתר איתמר חאיק ועזריאל דותן.
בחודשים הראשונים שימש העיתונאי ישי פרידמן כעורך ראשי, ולאחר עזיבתו למקור ראשון החליף אותו בעריכה אריה יואלי. החל משנת 2013 מונה גיא עזרא לעורך משנה. בשנת 2018 מונה אור יזרעאלי לעורך הראשי כשהוא מיועד גם לשדר את מהדורת החדשות מתוך אולפן הטלוויזיה שנבנה באתר.
בשנת 2016 מונתה לינוי משעלי לעורכת מדור התרבות והאופנה של האתר. בשנת 2017 מונתה עטרה גרמן לכתבת כנסת באתר, וכן אוריאל בארי מונה ככתב חדשות החוץ. בשנת 2019 מונה יהודה לוינגר ככתב המשפט והפלילים של האתר, ובתחילת 2020 הוא הוחלף על ידי אברהם בלוך. בשנת 2020 הצטרפה חלי בן שחר כעורכת מדור האופנה והנשים.
בשנת 2020 בנצי רובין מונה לכתב הכנסת של האתר ואמיר אטינגר מונה לכתב הפוליטי, את אטינגר החליפה בשנת 2022 יעל שרה רפ.
בתחום התרבות מונו בשנת 2021 במקומה של לינוי משעלי: קשת ברגסון והדס סיוון שהתחלפה ברחלי פלנט רוזן.
באפריל 2023 התפטר מנכ"ל האתר איתמר חאיק מתפקידו, על רקע תלונה על תקיפה מינית של עובדת באתר.
בסוף חודש אפריל 2024, עזב רובין את תפקידו. בעקבות העזיבה, אליהו לוקסנברג מונה לתפקיד כתב הכנסת באתר ולירן וינשטיין מונה לכתב המדיני והצבאי.
ב-16 באוגוסט 2024, בתגובה למהומות מתנחלים בג'ית שבהן נורה פלסטיני למוות, האתר פרסם מאמר שהביע "תמיכה מפורשת בביצוע פעולות טרור יהודי". לטענת כותב המאמר, סמנכ"ל עמותת הימין "חוננו", האסטרטגיה הישראלית הברורה במהלך הלחימה ברצועת עזה במלחמת חרבות ברזל הייתה הרג מכוון של אזרחים, ויש "להעתיקה" גם לגדה המערבית. הוא תקף את הגינויים שהשמיעה רוב המערכת הפוליטית בעקבות ההתפרעויות בג'ית.
חשיפות בולטות

אתר "סרוגים" חשף לראשונה את כוונתו של נפתלי בנט להתמודד בפריימריז בבית היהודי.
האתר חשף את יזמתו של הרב חיים דרוקמן להריץ את הרב יעקב אריאל להתמודדות בבחירות לרבנות הראשית לישראל בשנת 2013, מה שיצר קרע בינו ובין הרב דוד סתיו.
בעקבות כתבה ב"סרוגים" סולק שדר ברדיו "קול ברמה" שגידף את רבני הציונות הדתית וכינה אותם רשעים.
תוכן האתר

בצד חדשות על ישיבות ההסדר ודיונים פנים מגזריים, ניתן למצוא גם חדשות מהארץ ומהעולם.
בנוסף מכיל האתר תכנים העוסקים בזוגיות, פסקי הלכה, שו"ת עם רבנים, מתכונים ותרבות.
הערות שוליים

↑  אלכסנדר כץ, שינויים בעמדת עורך סרוגים: אור יזרעאלי יחליף את אריה יואלי, באתר אייס, 14 בנובמבר 2018
↑   יהושע בריינר, מנכ"ל אתר סרוגים התפטר על רקע תלונה של עובדת שתקף אותה מינית, באתר הארץ, 15 ביוני 2023
↑   עידו דוד כהן, אתר סרוגים פירסם מאמר שתומך בטרור יהודי נגד פלסטינים, באתר הארץ, 19 באוגוסט 2024
↑  מאיה גדש, ‏בשל פרסום מאמר: דרישה לחקירה נגד אתר סרוגים בגין הסתה, באתר מעריב אונליין, 19 באוגוסט 2024
↑  אורי קירשנבום יצהר, ‏דין ג'ית כדין רפיח, באתר "סרוגים", 16 באוגוסט 2024
↑  תומר ניר, ‏פרסום ראשון: נפתלי בנט מודיע על התמודדות במפד"ל, באתר "סרוגים", 21 במאי 2012
↑  צבי שיימן, ‏הדיל ברבנות : הרב עמאר בתמורה לרב יעקב אריאל, באתר "סרוגים", 10 באפריל 2013
↑  אריה יואלי, ‏בעקבות הכתבה ב'סרוגים': השדר סולק מקול ברמה, באתר "סרוגים", 7 באוגוסט 2012
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | ביזפורטל • תיק דבקה • WDG • ONE • GoGay |  |
סנאי קרקע אפריקנים

| סנאי קרקע אפריקנים |
| --- | --- |
 סנאי כף קרקעי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
שבט:: סנאי קרקע אפריקנים
שם מדעי
 Xerini ‏אוסבורן, 1910

סנאי קרקע ברברי
סנאי קרקע אפריקנים (שם מדעי: Xerini) הוא שבט של מכרסמים ממשפחת הסנאיים מתת-משפחת סנאיי קרקע בתוכו 3 סוגים ושישה מינים. הם קרובים לשבט סנאי קרקע ענקים המצוי גם הוא באפריקה וקרבה רחוקה יותר למרמיטות של האזור ההולארקטי.
בני שבט זה חיים באפריקה שמדרום לסהרה ובדרום אסיה (והובאו לאיים הקנריים) והם דומים במראם לסנאים רגילים, בעיקר בזנבם הסמור כלפי מעלה. כמו קרוביהם הם חיים במחילות בערבות עשב, סוואנות ובמדבריות.
אלו מכרסמים קטנים באורך 160–400 מ"מ שלחלקם פסים לאורך גופם. לעיתים הם עומדים זקופים כדי לצפות על טורפים המתקרבים אליהם. מזונם מורכב מהצומח ומהחי.
מיון

שבט סנאי קרקע אפריקנים (Xerini )
סוג ומין יחיד סנאי קרקע ברברי (Atlantoxerus getulus)
סוג סנאי קרקע (Xerus )
מין סנאי קרקע מפוספס (Xerus erythropus)
מין סנאי כף קרקעי (Xerus inauris)
מין סנאי קרקע הררי (Xerus princeps)
מין סנאי קרקע חלק (Xerus rutilus)
סוג ומין יחיד סנאי קרקע ארך-טופר (Spermophilopsis leptodactylus)
עמנואל ווז'יי

| --- | --- |

 לידה:  23 ביוני 1976 (בת 48) ונקובר, קנדה 
 מדינה:  קנדה 
 תקופת הפעילות:  מ-1995 
 מקום לימודים:  תיכון מגי  Crofton House School 
 http://www.emmanuellevaugier.com/
 פרופיל ב-IMDb
 
עמנואל פרדריק ווז'יי (בצרפתית: Emmanuelle Frederique Vaugier; נולדה ב-23 ביוני 1976) היא שחקנית קנדית.
ביוגרפיה

ווז'יי נולדה בוונקובר, שבקולומביה הבריטית, קנדה. בת להורים קתולים שהיגרו מצרפת לקנדה. היא למדה בבית הספר קרופטון האוס (אנ'), בית ספר פרטי לבנות, במשך עשר שנים עד שעברה לבית הספר התיכון מאגי (אנ'), המציע תוכנית אקדמית גמישה לסטודנטים מקצועיים וקדם-מקצועיים לספורטאים, אמנים ומוזיקאים (SPARTS), בשנתיים האחרונות של תיכון.
יש לה אח גדול ושמו ג'ייסון. היא דוברת צרפתית ואנגלית ברמת שפת אם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Hysteria | ורוניקה בלום |  |
| 1999 | The Fear: Resurrection | ג'ניפר |  |
| 1999 | Shapeshifter | אניקה |  |
| 2000 | My 5 Wives | שרה |  |
| 2000 | The Sculptress | סילבי |  |
| 2001 | Suddenly Naked | לופה מרטינז |  |
| 2001 | Ripper | אנדראה "אנדי" קרטר |  |
| 2001 | אדון המשאלות 3: מעבר לשערי הגיהנום (אנ') | אלינור סמית' |  |
| 2002 | לא יכול בלי | סוזי |  |
| 2003 | אריות יד שנייה (אנ') | ג'זמין |  |
| 2003 | Water's Edge | ריי באטלר |  |
| 2005 | המסור 2 | אדיסון קורדיי |  |
| 2007 | Unearthed | אנני פלין |  |
| 2007 | המסור 4 | אדיסון קורדיי |  |
| 2008 | בלונדיניות ללא הפסקה (אנ') | קאט |  |
| 2008 | Bachelor Party 2: The Last Temptation | אווה |  |
| 2008 | Far Cry | ולארי קרדינל |  |
| 2009 | הקאדילק של דולן (אנ') | אליזבת' רובינסון |  |
| 2010 | מראות 2 (אנ') | אליזבת רייגנס |  |
| 2010 | A Nanny for Christmas | אלי לידס |  |
| 2010 | Hysteria | ג'ניפר |  |
| 2011 | Where the Road Meets the Sun | ליסה |  |
| 2011 | French Immersion | ג'ניפר ייטס |  |
| 2013 | The Wedding Chapel | שרה רוברטסון |  |
| 2013 | Susie's Hope | דונה סמית' לורנס |  |
| 2013 | Absolute Deception | רבקה סקוט |  |
| 2014 | Saul: The Journey to Damascus | מרים המגדלית |  |
| 2014 | Teen Lust | שלי |  |
| 2017 | Destruction: Los Angeles | מרגו טיילור |  |
| 2019 | My Mother's Stalker | בת'אני |  |
| 2020 | Expectant | ג'נביב פארקר |  |
| 2020 | אליזבת היקרה (אנ') | שרה גץ |  |
הערות שוליים

↑  Bonin, Liane (February 2006). "To Die For!" (אורכב 29.09.2011 בארכיון Wayback Machine). Maxim. Retrieved May 20, 2011.
↑  Woo, Andrea (June 29, 2009). "The best city in the world" (אורכב 13.06.2010 בארכיון Wayback Machine). Metro International. Retrieved January 30, 2010.
↑  Barton, Steve (March 19, 2010). "Exclusive: Mirrors 2 to Hit Home Video on ...". Dread Central.com. Retrieved March 20, 2010.
| --- | --- |
בקרת זהויות :  PLWABN: 9810625737105606  BNE: XX4905143  BnF: cb15522797r (data)  GND: 106173269X  ISNI: 0000 0000 7827 1661  LCCN: no2010090781  VIAF: 107570971   WorldCat (עם VIAF): 107570971
סמאריטן (סרט, 2022)

| --- | --- |

כרזה עברית של הסרט
 בימוי:  יוליוס אייברי
 הופק בידי:  סילבסטר סטאלון בריידן אפטרגוד
 תסריט:  ברגי פ' שוט
 עריכה:  מאט אוונס פיט ביודריו
 שחקנים ראשיים:  סילבסטר סטאלון ג'אבון וולטון פילו אסבאק דשה פולאנקו מויסס אריאס
 מוזיקה:  ג'אד קורזל קווין קינר
 צילום:  דיוויד אונגרו 
 מדינה:  ארצות הברית
 חברת הפקה:  מטרו גולדווין מאייר Balboa Productions
 חברה מפיצה:  יונייטד ארטיסטס אולפני אמזון
 הקרנת בכורה:  26 באוגוסט 2022 (פריים וידאו)
 משך הקרנה:  101 דקות
 שפת הסרט:  אנגלית
 סוגה:  סרט גיבורי על סרט דרמה סרט פעולה
 דף הסרט ב־IMDb
 
סמאריטן (מאנגלית: Samaritan) הוא סרט גיבורי על אמריקאי משנת 2022, שבוים על ידי יוליוס אייברי ונכתב על ידי ברגי פ' שוט.
הסרט מהווה מעין גרסה אפלה של סרטי גיבורי על, ומבוסס על נובלה גרפית באותו השם מאת שוט, מארק אוליבנט ורנזו פודסטה. הסרט הופק בשיתוף פעולה בין חברת ההפקות "מטרו גולדווין מאייר" (MGM) לבין חברת ההפקות "Balboa Productions" בבעלותו של סילבסטר סטאלון, שגם מככב בסרט בתפקיד הראשי. לצד סטאלון, מככבים בסרט ג'אבון וולטון, פילו אסבאק, דשה פולאנקו ומויסס אריאס.
הסרט הופץ על ידי החברות "יונייטד ארטיסטס" ואולפני אמזון, עלה להקרנה בשירות ההזרמת המדיה "פריים וידאו" מבית אמזון ב-26 באוגוסט 2022, וקיבל ביקורות מעורבות.
עלילה

סמאריטן (בעברית: שומרוני) ואחיו התאום נמסיס (בעברית: "אויב מושבע") נולדו וגדלו בעיר הבדיונית "גרניט סיטי" ושניהם החזיקו בכוחות-על עוד מילדותם. בבגרותם, הפכו סמאריטן ונמסיס לגיבור ונבל-על, בהתאמה, והחלו להילחם אחד בשני. באחת הפעמים, השניים נלחמו זה בזה בתוך תחנת הכוח בעיר שהחלה לעלות באש, ונהרגו בפיצוץ שהתרחש. למרות זאת, מעריציו של סמאריטן מאמינים שהוא עדיין בחיים.
בהווה, נער בן 13 בשם סם קלירי מנסה לסייע כלכלית לאמו, ומקבל הצעת עבודה מגנגסטר בשם רזה. העבודה משתבשת, אך מנהיג הכנופיה, ששמו סיירוס, מתרשם לטובה מסם ונותן לו 110 דולר. רזה וחבריו תוקפים את סם לאחר מכן כנקמה, אך נהג משאית זבל בשם ג'ו סמית', שחי בדירה הסמוכה לזו של סם עוצר בעדם. בקרב מול רזה, ג'ו מפגין יכולות על אנושיות וסם חושד שג'ו הוא בעצם סמאריטן שחי בזהות בדויה. בינתיים, סיירוס מוצא את פטישו של נמסיס, מכריז על עצמו כנמסיס החדש ומחולל מהומות ברחבי העיר.
סם מתעמת עם ג'ו, אך ג'ו מכחיש שהוא סמאריטן, ורזה דורס ופוצע אותו. אולם ג'ו מחלים במהירות על אנושית וגופו מתחיל להתחמם (במידה ויתחמם בצורה מסוכנת, לבו עלול להתפוצץ), אך הוא מקרר את עצמו. סם וג'ו נעשים חברים ובזמן הזה סיירוס מזמין את סם להצטרף לכנופיה כדי להרוויח כסף, אך סם מסרב כשהוא מבין כשהכנופיה נוקטת באלימות.
ג'ו מציל ילדה מפיצוץ שנגרם על ידי הכנופיה של סיירוס והשמועה אודות חזרתו של סמאריטן מתפשטת ברחבי העיר. סיירוס, המגלה את זהותו הסודית של ג'ו ואת הקשר שלו עם סם, חוטף את סם כדי למשוך את ג'ו להילחם בו. במהלך הקרב, מתברר שסמאריטן אכן מת בפיצוץ בתחנת הכוח ושג'ו הוא בעצם נמסיס, ששרד את הפיצוץ והחליט להפסיק להיות נבל. ג'ו מצליח להרוג את סיירוס ולשבור את הפטיש, אך גופו מתחמם באופן מסוכן בגלל השימוש בכוחותיו, והוא כמעט מת. סם מצליח לפתוח צינור מים במטרה לקרר את ג'ו ומציל את חייו. הטמפרטורה של ג'ו מתייצבת והוא וסם בורחים ביחד דרך אחד החלונות. ג'ו עוזב ושומע את סם ברקע מספר לצוותי החדשות שסמאריטן הציל אותו.
שחקנים

סילבסטר סטאלון - ג'ו סמית'
ג'אבון וולטון - סם קלירי
פילו אסבאק - סיירוס
דאשה פולנקו - טיפאני קלירי
מויסס אריאס - רזה
סופיה טייטום - סיל
מרטין סטאר - אלברט קאסייר
ג'ראד אודריק - פארשד
מייקל ארון מיליגן - טונה
הנרי ג' סנדנס - ארתור הולויי
שמיק מור - דווין הולויי
הפקה

בשנת 2019, הוכרז שאולפני MGM רכשו את התסריט לסרט משוט ושהסרט יופק על ידי חברת ההפקות של סטאלון. בטרם כתיבת התסריט, שוט עיבד את עלילת הסיפור למספר חוברות קומיקס שהופצו על ידי "מית'וס קומיקס". בספטמבר 2019, יוליוס אייברי הצטרף לצוות כבמאי.
בפברואר 2019 אושר שסטאלון יככב בתפקיד הראשי וישמש כמפיק. בפברואר 2020, מרטין סטאר, מויסס אריאס, דשה פולאנקו, פילו אסבאק, ג'אבון וולטון, ג'ראד אודריק, ומייקל ארון מיליגן הצטרפו לצוות השחקנים בסרטים. במרץ 2020, השחקנית נטשה קארם הצטרפה לצוות השחקנים.
בספטמבר 2019, נקבע שהצילומים יחלו בשנת 2020 באטלנטה. התאריך שנקבע היה 26 בפברואר 2020. ב-14 במרץ, הפקת הסרט נעצרה בעקבות מגפת הקורונה והצילומים המשיכו רק ב-8 באוקטובר 2020.
המלחינים ג'אד קורזל וקווין קינר הלחינו את פסקול הסרט וחברת התקליטים Lakeshore Records הפיצה את אלבום הפסקול.
הפצה

בתחילה, הסרט היה מיועד להגיע לבתי הקולנוע בארצות הברית ב-20 בנובמבר 2020, אך ההפצה נדחתה פעמיים: ל-11 בדצמבר 2020 ואחר כך ל-4 ביוני 2021. הסרט הגיע לשירות הזרמת המדיה "אמזון פריים" בארצות הברית במאצעות "אולפני אמזון" ו"יונייטד ארטיסטס".
ביקורות

באתר הביקורות "Rotten Tomatoes" הסרט קיבל דעות חיוביות בשיעור של 40% טריות, על סמך 100 ביקורות, עם דירוג ממוצע ממוצע של 5/10.
האתר "Metacritic" העניק לסרט ציון של 45/100 על סמך 28 ביקורות.
הערות שוליים

↑  Dave McNary, Dave McNary, Sylvester Stallone’s Superhero Drama ‘Samaritan’ Lands at MGM, Variety, ‏2019-02-21 (באנגלית אמריקאית)
↑  https://twitter.com/bragischutjr/status/1544047516441874433, Twitter
↑  Mike Fleming Jr, Mike Fleming Jr, Rambo Retired, Sylvester Stallone To Star In ‘Samaritan;’ Julius Avery Set To Direct MGM Thriller, Deadline, ‏2019-09-23 (באנגלית אמריקאית)
↑  Gina Carbone published, Sylvester Stallone's Original Superhero Movie Samaritan Adds 5 Cast Members, CINEMABLEND, ‏2020-02-08 (באנגלית)
↑  Amanda N'Duka, Amanda N'Duka, Sylvester Stallone Thriller ‘Samaritan’ Adds Jared Odrick & Michael Aaron Milligan; Christian DelGrosso Joins ‘Wally’s Wonderland’ – Film Briefs, Deadline, ‏2020-02-21 (באנגלית אמריקאית)
↑  Borys Kit, Borys Kit, ‘911: Lone Star’ Actress Natacha Karam Joins Sylvester Stallone in ‘Samaritan’ (Exclusive), The Hollywood Reporter, ‏2020-03-02 (באנגלית אמריקאית)
↑  Sylvester Stallone's 'Samaritan' To Film in Atlanta, Project Casting, ‏2021-09-29 (באנגלית)
↑  Sly Stallone (@officialslystallone) on Instagram | Ghostarchive, ghostarchive.org
↑  Anthony D'Alessandro, Anthony D'Alessandro, Sylvester Stallone Superhero Thriller ‘Samaritan’ Going On Two-Week Hiatus, Deadline, ‏2020-03-15 (באנגלית אמריקאית)
↑  Ryan Scott, Sylvester Stallone Shares Samaritan Sneak Peek as Filming Resumes, MovieWeb, ‏2020-10-08 (באנגלית אמריקאית)
↑  Anthony D'Alessandro, Anthony D'Alessandro, Sylvester Stallone MGM Thriller ‘Samaritan’ Heads To Early December 2020, Deadline, ‏2019-11-27 (באנגלית אמריקאית)
↑  Anthony D'Alessandro, Anthony D'Alessandro, ‘Matrix 4’ Moves To 2022, ‘Godzilla Vs. Kong’ Stomps To 2021 & More: Warner Bros. Release Date Change Friday, Deadline, ‏2020-06-12 (באנגלית אמריקאית)
↑  Jonathan Fuge, Sylvester Stallone Superhero Flick Samaritan Sets 2022 Release Date, MovieWeb, ‏2021-08-11 (באנגלית אמריקאית)
↑  Jennifer Maas, Jennifer Maas, Amazon Closes $8.5 Billion Acquisition of MGM, Variety, ‏2022-03-17 (באנגלית אמריקאית)
↑  Russell Crowe to Star in Supernatural Thriller ‘The Pope’s Exorcist’ (Exclusive), The Hollywood Reporter, ‏2022-06-27
↑  Angelique Jackson, Angelique Jackson, Ron Howard’s ‘Thirteen Lives’ Moves to August, Pivots to Hybrid Release via MGM and Amazon (EXCLUSIVE), Variety, ‏2022-05-17 (באנגלית אמריקאית)
↑  Samaritan (באנגלית), נבדק ב-2022-09-10
↑  Samaritan, נבדק ב-2022-09-10
סטטן איילנד

סטטן איילנד (באנגלית: Staten Island) הוא אי המהווה אחד מחמשת רובעי העיר ניו יורק. האי שוכן דרומית לכניסה לנמל ניו יורק.
הרובע מהווה חלק מניו יורק מאז איחוד רבעיה בשנת 1898. עד שנת 1975 כונה בשם "ריצ'מונד".
סטטן איילנד הוא הקטן ברובעי ניו יורק מבחינת מספר האוכלוסין, ומהווה למעשה פרוור של העיר. עד שנות ה-60 של המאה ה-20 היו באי מספר חוות בקר ועופות.
גאוגרפיה

סלע היסוד של סטטן איילנד נוצר לפני כ-200 מיליון שנים, כתוצאה מהתפרצויות געשיות שיצרו את חופי ניו ג'רזי וגבעות הפליסיידס.
בשלהי עידן הקרח האחרון, כ-22,000–16,000 שנים לפני זמננו, כיסה את האזור מדף קרח שגובהו מאות מטרים.
לאחר שמדף הקרח נסוג עם התחממות כדור הארץ, נוצרו סטטן איילנד ולונג איילנד, שעדיין היו מחוברים. באותה עת עבר נהר ההדסון דרומית לסטטן איילנד.
שטחו של רובע זה של ניו יורק 265.5 קמ"ר, מתוכם 151.5 קמ"ר שטחי יבשה, ו-114 קמ"ר שטחי מים (42.95%).
סטטן איילנד מופרד מלונג איילנד על ידי מצרי וראזאנו, ומניו ג'רזי על ידי מצר ארתור קיל וקיל ואן קל. האי מחובר לניו ג'רזי על ידי גשר באיון, מעבר אאוטרבריג' וגשר גות'אל. האי מחובר לברוקלין באמצעות גשר וראזאנו נרוז.
מעבורת סטטן איילנד מקשרת את האי עם מנהטן.
הרובע מורכב ממספר איים נוספים:
האי מדוז
האי פרולס
האי שוטרז
האי סווינברן
האי הופמן
הנקודה הגבוהה ביותר באי היא פסגת גבעת טודט (125 מטרים) – וזו גם הנקודה הגבוהה ביותר בעיר ניו יורק.
היסטוריה

ההתיישבות האנושית הראשונה באזור החלה לפני כ-14,000 שנים.
במאה ה-16 ישב באזור שבט הלנאפהוקינג.
היסטוריה > סטאאטן איילנט

המגע הראשון של אירופאים עם האי היה מחקר של ג'יאובני דה וראזאנו אשר חקר את המצר בשנת 1524.
בשנת 1609 הקים הנרי הדסון תחנת מסחר במנהטן. לאי, שנותר לא מיושב על ידי ההולנדים, קרא בשם "סטאאטן איילנדט" (Staaten Eylandt) על שם הפרלמנט ההולנדי – ה"סטאטן חנראל" (Staten-Generaal).
בין השנים 1639 ו-1655 עשו ההולנדים שלושה ניסיונות להקים באי התיישבות קבע, אולם אלה נכשלו בשל חיכוכים בין ההולנדים לשבטים האינדיאנים המקומיים.
בשנת 1661 הוקמה התיישבות הקבע ההולנדית הראשונה – "אודה דורפ" (הולנדית: Oude Dorp, "הכפר הישן") בו  התגוררו הולנדים, ולונים והוגנוטים.
היסטוריה > מחוז ריצ'מונד

בסוף מלחמת אנגליה-הולנד השנייה, בשנת 1667, הפכה המושבה הולנד החדשה למושבה אנגלית בהתאם להסכם ברדה, וסטטן איילנד הפך לחלק ממושבת ניו יורק.
בשנת 1670 ויתרו האינדיאנים המקומיים על כל זכויותיהם באי למושל פרנסיס לבלייס, וב-1671 נערך סקר אדמות באי והחלה התיישבות בריטית באזור ה"אודה דורפ" שנקרא מעתה "העיר הישנה", וה-Nieuwe Dorp (בהולנדית: הכפר החדש) ששמו שונה ל"ניו דורפ".
בשנת 1683, כאשר חולקה מושבת ניו יורק ל-10 מחוזות, הפך האי ל"מחוז ריצ'מונד", על-שם ג'יימס דוכס ריצ'מונד, אחיו של צ'ארלס השני מלך אנגליה באותה עת.
בשנת 1687 חולק האי לארבעה מחוזות אדמיניסטרטיביים, והם חולקו ל-166 חוות ושתי אחוזות גדולות. בירת מחוז ריצ'מונד היה הכפר ריצ'מונדטאון, השוכן ליד מצרי פרש קילס.
היסטוריה > מלחמת העצמאות

לסטטן איילנד הייתה חשיבות רבה במלחמת העצמאות של ארצות הברית. בקיץ 1776 נסוגו הכוחות הבריטיים בהנהגתו של ויליאם האו מבוסטון ותכננו מתקפה על העיר ניו יורק. האו תכנן לתקוף את העיר מסטטן איילנד והציב את מפקדתו בפאב "הכתר והוורד" (Rose and Crown) שבניו דורפ. במפקדה זו קיבלו נציגי הממשלה הבריטית את ההודעה על הכרזת העצמאות של ארצות הברית.
באוגוסט 1776 חצו הכוחות הבריטיים את המצרים לברוקלין באוגפם את הכוחות האמריקנים בפיקודו של ג'ורג' וושינגטון, וניצחו את האמריקנים בקרב לונג איילנד שבעקבותיו נכבשה העיר ניו יורק על ידי הבריטים.
ב-11 בספטמבר 1776 נפגשו הבריטים עם משלחת נציגים אמריקנית שכללה את בנג'מין פרנקלין, אדוארד רוטלדג' וג'ון אדמס, באחוזתו של כריסטופר בילופ בדרומו של האי. האמריקנים סירבו להצעה הבריטית לשלום בתמורה לביטולה של הכרזת העצמאות, והפגישה הסתיימה בלא תוצאות.
הבריטים נותרו על האי, שבשל התנגדותם של התושבים המקומיים לכוחות הבריטיים נהרס ברובו בזמן המלחמה. בשל צורכי הצבא נכרתו כל היערות באי.
ב-5 בדצמבר 1783, כאשר נסוגו הבריטים מהעיר ניו יורק, הם נסוגו אל האי, וממנו לקנדה.
היסטוריה > האי כחלק מהעיר ניו יורק

בשנת 1898 הפך האי לאחד מחמשת רובעי ניו יורק. האי נותר ברובו שטח כפרי לא מפותח עד לבניית גשר מצרי וראזאנו בשנת 1964.
במחצית השנייה של המאה ה-20 היה האי אזור שפיכת האשפה של העיר ניו יורק. בשל עובדה זו היה האי המקום המזוהם ביותר בעולם בגז מתאן. המזבלה נסגרה בשנת 2001, אולם נפתחה בשנית באופן זמני כדי לקלוט את הריסות מרכז הסחר העולמי לאחר פיגועי 11 בספטמבר.
בשנת 2004 נפתחה האנדרטה לפיגועי 11 בספטמבר בסטטן איילנד.
פוליטיקה

המפלגה הרפובליקנית זוכה באהדה בסטטן איילנד יותר מבשאר חלקיה של העיר ניו יורק.
מאז שנת 1990, לא כיהנו נשיאי רובע מטעם המפלגה הדמוקרטית, בניגוד לשאר רובעי העיר.
אוכלוסין

נכון לשנת 2020 מתגוררים באי 495,747 תושבים.
ברובע נמצאים 165,079 משקי בית, וצפיפות האוכלוסייה בו היא 3,132 נפשות לקמ"ר.
אוכלוסין > התפלגות גזעית (2020)

לבנים: 59.6%
שחורים: 10.5%
אסייתים: 12%
היספנים ולטינים (מכל גזע): 19.6%
אוכלוסין > התפלגות אתנית

איטלקים 44.55% (האחוז הכי גבוה מכל מחוז אחר בארצות הברית)
אירים 14.54%
גרמנים 7.61%
בריטים 3.37%
אוכלוסין > דת

מרבית תושבי האי קתולים. ישנה קהילה יהודית במרכז האי, בשכונות ווילוברק וניו ספרינגויל, עם כתריסר בתי כנסת ומספר ישיבות ובתי ספר יהודיים. ברבנות קהילת 'אגודת אחים אנשי חסד' במקום כיהן הרב זלמן דב ראשגולין.
הערות שוליים

↑  "2020 Census Demographic Data Map Viewer". US Census Bureau. נבדק ב-12 באוגוסט 2021. {{cite web}}:  (עזרה)
↑  אפריון, תרפ"ד עמ' 282
| --- | --- |
בקרת זהויות :  NLI: 987007564292405171  BNE: XX5557971  GND: 4622000-8  LCCN: n80160405  MusicBrainz: a8c1d0e2-0837-454c-afa9-4190b3fe4d92  NARA: 10046846  VIAF: 168516706   WorldCat (עם VIAF): 168516706 
גשר מצרי וראזאנו המחבר את סטטן איילנד לברוקלין
מעבורת סטטן איילנד
פאולוס השני

פאולוס השני (בלטינית: Paulus II;‏ 23 בפברואר 1417 – 26 ביולי 1471) היה אפיפיור מ-30 באוגוסט 1464 ועד מותו. נולד בשם פייטרו בארבו (באיטלקית: Pietro Barbo).
עד הכתרתו

נולד בוונציה למשפחת סוחרים, אחיה של אמו היה האפיפיור אאוגניוס הרביעי ואביו סייע לגיסו לעלות על הכס. בתמורה, קידם אאוגניוס את אחיינו וב-1440 מינה אותו לחשמן. ב-1445 החל לכהן ככומר הראשי של בזיליקת פטרוס הקדוש ברומא.